ಇಂದು ವಿಶ್ವ ಸೊಳ್ಳೆಯ ದಿನ ದಿನವೂ ಒಂದಲ್ಲಾ ಒಂದು ದಿನಾಚರಣೆ ಇದ್ದೇ ಇರುತ್ತದೆ. ಇಂದು ವಿಶೇಷವೆಂದರೆ ವಿಶ್ವ ಸೊಳ್ಳೆಯ ದಿನಾಚರಣೆ ! ಸೊಳ್ಳೆಗೂ ದಿನಾಚರಣೆ ಇದೆಯೇ?ಹೌದು ಪ್ರತಿ ವರ್ಷ ಆಗಸ್ಟ್ 20 ರಂದು ವಿಶ್ವ ಸೊಳ್ಳೆಯ ದಿನವನ್ನಾಗಿ ಆಚರಿಸಲಾಗುತ್ತದೆ. ಪ್ರಾಣಿದಯಾ ಸಂಘದವರು ಸೊಳ್ಳೆ ಹರಡುವ ಮಾರಕ ರೋಗಗಳ ಬಗ್ಗೆ ಜನರಲ್ಲಿ ಜಾಗೃತಿ ಮೂಡಿಸಲೆಂದು ವಿಶ್ವ ಸೊಳ್ಳೆ ದಿನವನ್ನು ಆಚರಿಸಲಾಗುತ್ತಿದೆ. ಮಲೇರಿಯಾ ರೋಗವು ಅನಾಫಿಲಿಸ್ ಹೆಣ್ಣು ಸೊಳ್ಳೆಯಿಂದ ಹಬ್ಬುತ್ತದೆ, ಎಂದು ರೊನಾಲ್ಡ್ ರಾಸ್ 1897ರಲ್ಲಿ ಕಂಡು ಹಿಡಿದ ದಿನವನ್ನು ಕಳೆದ 114 ವರ್ಷಗಳಿಂದ ವಿಶ್ವದಾದ್ಯಂತ ವಿಶ್ವ ಸೊಳ್ಳೆ ದಿನ ಎಂದು ಆಚರಿಸಲಾಗುತ್ತದೆ. ಮಲೇರಿಯಾ, ಡೆಂಗ್ಯೂ, ಕಾಮಾಲೆ, ಚಿಕನ್ ಗುನ್ಯಾ ಮುಂತಾದ ರೋಗ ಹರಡಲು ಕಾರಣವಾಗುವ ಸೊಳ್ಳೆಗಳು ನಿಜವಾಗಲು ಮಾನವ ಕುಲಕ್ಕೆ ಘಾತುಕವಾಗಿರುವ ಕೀಟಗಳು. ಸೊಳ್ಳೆ ತನ್ನ ಸಂತಾನ ಬೆಳೆಸದಂತೆ ಮನೆ, ಊರು ಕೇರಿಯನ್ನು ಸ್ವಚ್ಛವಾಗಿಟ್ಟುಕೊಳ್ಳುವುದು ಉತ್ತಮ ಪರಿಹಾರ. ಇಂದು ವಿಶ್ವ ಸೊಳ್ಳೆಯ ದಿನದಂತು ಎಲ್ಲರೂ ಸೊಳ್ಳೆಗಳು ಹಬ್ಬದಂತೆ ಮನೆ ಸುತ್ತ ಮತ್ತ ಸ್ವಚ್ಛವಿಡಬೇಕು. ಮಳೆಗಾಲದಲ್ಲಂತೂ ವಿಪರೀತ ಸೊಳ್ಳೆ ಹಬ್ಬುವ ಸಾಧ್ಯತೆಗಳಿವೆ. ಹಾಗಾಗಿ ಎಚ್ಚರಿಕೆ ವಹಿಸಬೇಕು.